100 éves a Szentesi Kinizsi - Hungarian Ultras
100 éves a Szentesi Kinizsi Magyar Labdarúgó Megyei I. osztály [4.liga]
SZENTES - Csongrád 0-1
Vereség az örökrangadón
Sajnos kikapott a Kinizsi a Csongrád elleni helyi "örökrangadón". Nagy érdeklődés övezte a meccset, nem csak a presztizsnek számító ellenfél miatt, hanem azért is, mert most volt a klub alapításának a hivatalos 100. évfordulós ünneplése.
Jöttek is a pálya melletti Puskás szobor avatására a mindenféle kiöltözött politikusok és egy jó csomó más olyan ember, aki életében nem volt még meccsen, de a Kinizsiért sem tettek még semmit. Valahogy vonzza ezt az embertípust a fényképezőgép vakujának a villanása. Na de erről ennyit, reméljük máskor is látjuk őket, vagy intézkedéseik nyomán mondjuk egy fejlődő, gyarapodó Szentesi Kinizsit.
Mi is készültünk egy nagy kiírással (1913-2013) és egy jó kis színes látvánnyal. Ami 5 db füstből állt (Kini címerére emlékeztetve 3 kékből és 2 pirosból) valamint 10 db tűzből, amik a 10 évtizedre voltak hivatottak emlékezni. A kivitelezésbe apró hiba csúszott, az egyik füst valamiért nem indult be, majd egy szikra pattant a kiírásra, aminek az egyik fele ettől lángra kapott, de hamar eloltottuk. Az egyik helyi hírportál szenzációhajhász módon ezzel foglalkozott, egyébként az a hírportál, amelyik a szurkolótársunkat megkéselő "egyedeket" mentegette egy hosszú videóban...
A meccsről is pár szót. Sajnos vereség lett (0-1-es végeredménnyel), és ez most nem csak azért fájó, mert egy fontos meccsről volt szó, egy fontos ellenfél ellen, hanem azért is, mert a srácok hajtottak, küzdöttek. Nyilván nem elfogulatlan a véleményünk, de szerintünk jobban is játszottak, mint a Csongrád, több lehetőségük is volt, de sajnos ezúttal a Csongrádnak volt szerencséje. Abban bízunk, hogy ezt a mentalitást és ezt a harcos szellemet viszi át tavaszra a csapat. Mi továbbra is ott állunk mögöttük!
Címkék: Megye I.